
Arvamuse andmine maaüksuse
riigi omandisse jätmiseks

(Murdlaine tn 51)
1. Asjaolud  ja  menetluse  käik
Maa-amet esitas Narva Linnavalitsusele 18.07.2016.a kirjaga nr 6-5/16/14299 (dokumendiregistris nr 1-12.3/7132) taotluse jätta riigi omandisse Narva linna haldusterritooriumil asuva maaüksuse vastavalt lisatud asendiplaanile (piiriettepanek AT1607080002).

Riigi omandisse jäetakse sihtotstarbeta maa sihtotstarbega hoonestamata maaüksus maareformi seaduse § 31 lõike1 punkti 8 alusel maareservina.
Maaüksusele on määratud koha-aadress Murdlaine tn 51 Narva Linnavalitsuse 05.11.2014 korraldusega nr 1292-k. 
Murdlaine tn 51 maaüksusele oli esitatud maa ostueesõigusega erastamise avaldus, mille suhtes võeti 04.09.2015 vastu Narva Linnavalitsuse korraldus nr 991-k „Murdlaine tn 51 maa ostueesõigusega erastamise menetluse lõpetamine“.

17.01.2020 toimunud ülevaatuse käigus selgus, et maaüksusel ehitisi ei ole,  Ehitisregistris andmed puuduvad.
Murdlaine tn 51 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.

Reformimata maa kaardirakenduses on maaüksuse piir korrigeeritud ja täpsustatud pindalaga koostatud uus asendiplaan.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Murdlaine tn 51 (piiriettepanek AT1607080002, ligikaudne pindala 1763 m2) maaüksuse riigi omandisse jätmisega;

3.2. Määrata  Murdlaine tn 51 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

